text: Nordmand faldt ned fra 2. sal og døde
  09 juni 2013 kl. 07.21
  En norsk mand er død efter et fald fra 2. sals højde i Aabenraa.
  En nordmand er død af de kvæstelser, han pådrog sig efter et fald fra 2. sal på et hotel i Aabenraa.
  Manden var indlogeret på et hotel i byen.
  Om manden er faldet ud af et vindue, ned fra en altan, eller hvor faldet præcis skete fra, ønsker vagtchef Ole Aamand, Syd- og Sønderjyllands Politi, ikke at fortælle.
  - Der er tale om et tragisk dødsfald i forbindelse med en ulykke, siger han til tv2.dk.
  